Diari Oficial de la Generalitat Valenciana


Sumari del DOGV 8319, del 18-06-2018 (2018/5909)

ORDRE 24/2018, de 14 de juny, de la Conselleria d'Educació, Investigació, Cultura i Esport, per la qual es modifica parcialment l'Ordre 78/2016, de 2 de desembre, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de subvencions per a l'adquisició de material bibliogràfic per a les biblioteques i agències de lectura públiques de les entitats locals de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2018/06/14/24/dof/vci/html**

### Dades del document

Número de DOGV
:   8319

Data del DOGV
:   18-06-2018

Secció del DOGV
:   I. DISPOSICIONS GENERALS

Número del document
:   2018/5909

CVE
:   EUWF-V-7420-3027

Data del document
:   14-06-2018

Organisme emissor
:   Conselleria d'Educació, Investigació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * legislació

ORDRE 24/2018, de 14 de juny, de la Conselleria d'Educació, Investigació, Cultura i Esport, per la qual es modifica parcialment l'Ordre 78/2016, de 2 de desembre, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de subvencions per a l'adquisició de material bibliogràfic per a les biblioteques i agències de lectura públiques de les entitats locals de la Comunitat Valenciana. [2018/5909]  
PREÀMBUL  
  
Per mitjà de l'Ordre 78/2016, de 2 de desembre, de la Conselleria d'Educació, Investigació, Cultura i Esport, s'estableixen les bases reguladores per a la concessió de subvencions per a l'adquisició de material bibliogràfic per a les biblioteques i agències de lectura públiques de les entitats locals de la Comunitat Valenciana (DOGV 7934, 12.12.2016).  
  
En l'esmena número 585 de la Llei 22/2017, de 29 de desembre, de pressupostos de la Generalitat per a l'exercici 2018, es modifiquen la descripció i la finalitat de la línia S2613000, que queda redactat de la següent manera: «dotar i incrementar el fons bibliogràfic i de materials especials de les biblioteques municipals i agències de lectura que formen part de la xarxa de biblioteques de la Comunitat. Almenys un 30 % seran en llengua valenciana». En conseqüència, esdevé necessari modificar l'ordre a fi d'ajustar l'objecte de l'ajuda i els criteris d'atorgament d'aquesta a la regulació de l'esmentada llei de pressupostos.  
  
Amb l'entrada en vigor de la Llei 14/2017, de 10 de novembre, de la Generalitat, de memòria democràtica i per a la convivència de la Comunitat Valenciana, cal tindre en consideració l'article 41 per als supòsits de privació d'ajudes i subvencions públiques. En conseqüència, es fa necessari modificar els requisits que han de complir els beneficiaris i els supòsits de reintegrament.  
Aquesta ordre està inclosa en el Pla normatiu de l'Administració de la Generalitat per al 2017 (aprovat per mitjà de l'Acord del Consell de 17.02.2017).  
Per tot això, en virtut de la competència atribuïda per l'article 165.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en relació amb el Decret 7/2015, de 29 de juny, del president de la Generalitat, pel qual es determinen les conselleries en les quals s'organitza l'Administració de la Generalitat, i amb el Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport; considerant que s'ha donat tràmit d'informació pública; vistos els informes preceptius de l'Advocacia de la Generalitat i de la Intervenció Delegada, i conforme amb el dictamen del Consell Jurídic Consultiu de la Comunitat Valenciana,  
  
  
  
ORDENE  
  
Article únic. Articles modificats  
Es modifiquen els articles 1, 3, 9, 12 i la disposició final primera de l'Ordre 78/2016, de 2 de desembre, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions per a l'adquisició de material bibliogràfic per a les biblioteques i agències de lectura públiques de les entitats locals de la Comunitat Valenciana, que quedaran redactats d'acord amb l'annex únic.  
  
  
DISPOSICIÓ ADDICIONAL  
  
Única. Regla d'inexistència de despesa pública  
L'aplicació i el posterior desenvolupament d'aquesta ordre no podrà tindre incidència pressupostària, sense perjudici de les possibles convocatòries que puguen resoldre's d'acord amb la consignació pressupostària que s'establisca en el corresponent exercici.  
  
  
DISPOSICIÓ FINAL  
  
Única. Entrada en vigor  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
  
València, 14 de juny de 2018.  
  
El conseller d'Educació, Investigació, Cultura i Esport,  
VICENT MARZÀ IBÁÑEZ  
  
  
  
ANNEX ÚNIC  
  
Preceptes afectats per la modificació parcial de l'Ordre 78/2016, de 2 de desembre, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions per a l'adquisició de material bibliogràfic per a les biblioteques i agències de lectura públiques de les entitats locals de la Comunitat Valenciana.  
  
U. Modificació de l'article 1  
En l'article 1 s'afig el punt 3.  
L'article 1 queda redactat com segueix:  
«Article 1. Objecte i finalitat  
1. Aquesta ordre estableix les bases reguladores que regiran el procediment de gestió i de concessió de les subvencions destinades a l'adquisició de material bibliogràfic per a les biblioteques i agències de lectura públiques de les entitats locals de la Comunitat Valenciana.  
2. Se n'estableixen dues modalitats:  
a) Adquisició de material bibliogràfic per als sol·licitants previstos en l'article 2.1 o 2.3.  
b) Adquisició de lot fundacional per als sol·licitants previstos en l'article 2.2.  
Si no s'assigna la totalitat de la subvenció destinada a l'adquisició del lot fundacional, el sobrant s'acumularà a la part de subvenció destinada a l'adquisició de material bibliogràfic.  
3. Almenys un 30 % de la quantia sol·licitada per l'interessat en concepte de subvenció correspondrà a adquisició de material bibliogràfic en llengua valenciana.»  
  
Dos. Modificació de l'article 3  
En l'article 3, apartat 1, s'afig el subapartat f.  
L'article 3 queda redactat com segueix:  
«Article 3. Requisits i obligacions dels beneficiaris  
1 Podran obtindre la condició de beneficiaris, les entitats que complisquen les següents condicions:  
a) Que es troben en la situació que fonamenta la concessió de la subvenció o en les quals concórreguen les circumstàncies previstes en aquestes bases reguladores i en la resolució de convocatòria.  
b) No incórrer en les prohibicions per a obtindre la condició de beneficiari, recollides en l'article 13 de la Llei 38/2003, de 17 de novembre, general de subvencions.  
c) Trobar-se al corrent en el compliment de les obligacions tributàries i davant de la Seguretat Social, de conformitat amb el que s'estableix en els articles 18 i 19 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions. Aquest aspecte haurà d'acreditar-se abans que es dicte la proposta de resolució, així com en els processos de justificació de la subvenció concedida, en cas de no haver atorgat el sol·licitant l'autorització expressa a l'Administració valenciana perquè obtinga directament les dades necessàries per a acreditar el compliment de les obligacions tributàries i amb la Seguretat Social, així com per a la comprovació directa de les dades d'identitat (DNI).  
  
d) Trobar-se al corrent en el pagament de les obligacions per reintegrament de subvencions.  
e) Estar al corrent en el compliment de l'obligació de rendició dels comptes anuals davant de la Sindicatura de Comptes, de conformitat amb el que s'exigeix en l'article 199.4 i 199.5 de la Llei 8/2010, de 23 de juny, de la Generalitat, de règim local de la Comunitat Valenciana.  
  
f) No incórrer en cap de les circumstàncies de privació d'ajudes i subvencions públiques contemplades en l'article 41 de la Llei 14/2017, de 10 de novembre, de la Generalitat, de memòria democràtica i per a la convivència de la Comunitat Valenciana.  
2. A més de les obligacions que, amb caràcter general, s'estableixen en l'article 14 de la Llei 38/2003, de 17 de novembre, general de subvencions, són obligacions de les entitats beneficiàries de la subvenció, les següents:  
a) Acreditar davant de l'entitat concedent la realització de l'activitat, així com el compliment dels requisits i de les condicions que determinen la concessió o el gaudi de la subvenció.  
b) Conservar els documents justificatius de l'aplicació dels fons rebuts, incloent-hi els documents electrònics, mentre puguen ser objecte de les actuacions de comprovació i control.  
c) Sotmetre's a les actuacions de comprovació i control financer que corresponen a la Intervenció General en relació amb la subvenció concedida, així com a les actuacions de comprovació que haja d'efectuar la conselleria competent en matèria de biblioteques, en relació amb l'objecte i la destinació de la subvenció concedida.  
d) Comunicar a la conselleria competent en matèria de biblioteques, a través de la direcció general competent en aquesta matèria, l'obtenció d'altres subvencions, ingressos o recursos procedents de qualssevol administracions o ens públics o privats, i concedits per a la mateixa finalitat que la contemplada en la corresponent convocatòria. Aquesta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.  
e) Donar a conéixer de manera inequívoca que es tracta d'una acció subvencionada per la Generalitat a través de la conselleria competent en matèria de biblioteques.  
f) Complir, si és el cas, les obligacions de publicitat previstes en l'article 3.2 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana.  
  
g) Justificar la subvenció en els termes i terminis previstos en la respectiva convocatòria.  
h) Reintegrar els fons percebuts en els supòsits contemplats en l'article 37 de la Llei 38/2003, de 17 de novembre, general de subvencions, i d'acord amb el que s'estableix en l'article 172 de la Llei 1/2015, de 6 de febrer, d'hisenda pública, del sector públic instrumental i de subvencions.»  
  
Tres. Modificació de l'article 9  
Es modifica l'apartat 4 de l'article 9.  
L'article 9 queda redactat com segueix:  
«Article 9. Criteris d'atorgament de la subvenció  
1. Les subvencions seran concedides d'acord amb els principis de publicitat, transparència, objectivitat, igualtat i no discriminació, i mitjançant el procediment de concurrència competitiva.  
2. El procediment de concessió s'iniciarà d'ofici mitjançant una convocatòria pública aprovada per l'òrgan competent i publicada en el Diari Oficial de la Generalitat Valenciana.  
3. La Comissió de Valoració podrà requerir als interessats totes les dades i acreditacions que considere necessàries per a la correcta qualificació de les despeses objecte de subvenció.  
4. Els criteris objectius per a l'atorgament de la subvenció són:  
a) Es distribuirà en primer lloc la part de la subvenció destinada a la modalitat d'adquisició del lot fundacional establida en l'article 1.2.b.  
  
Fase primera. Comprovació de la documentació  
En primer lloc es comprovarà que la documentació justificativa que acompanya la sol·licitud acredita suficientment la quantia sol·licitada per l'interessat en concepte de subvenció i s'ajusta a l'objecte establit en l'article primer i a les despeses subvencionables establides en l'article quart. En el cas que la documentació aportada no justifique suficientment el total del sol·licitat, aquesta quantitat es reduirà en la part que corresponga.  
En queden excloses les sol·licituds en les quals la quantia sol·licitada per l'interessat en concepte de subvenció destinada a l'adquisició de material bibliogràfic en llengua valenciana siga inferior al 30 % de la quantia total sol·licitada.  
Fase segona. Assignació de la subvenció  
La dotació econòmica corresponent al lot fundacional es distribuirà entre els sol·licitants que hagen realitzat la despesa degudament justificada, tenint en compte els següents factors:  
X = dotació econòmica  
Y = despesa justificada de cada sol·licitant  
T = suma de les despeses justificades de tots els sol·licitants que han superat la fase primera  
Fórmula de repartiment: subvenció = (X\*Y)/T  
En cas que se'n produïsca un sobrant, s'acumularà a la part de la subvenció destinada a l'adquisició de material bibliogràfic.  
b) Es distribuirà la part de la subvenció destinada a la modalitat d'adquisició de material bibliogràfic establida en l'article 1.2.a.  
Fase primera. Comprovació de la documentació  
En cada convocatòria es fixarà una despesa mínima per sol·licitant, i en quedaran excloses les sol·licituds que queden per davall d'aquesta despesa mínima.  
A continuació es comprovarà que la documentació justificativa que acompanya la sol·licitud acredita suficientment la quantia sol·licitada per l'interessat en concepte de subvenció i s'ajusta a l'objecte establit en l'article primer i a les despeses subvencionables establides en l'article quart. En el cas que la documentació aportada no justifique suficientment el total del sol·licitat, aquesta quantitat es reduirà en la part que corresponga.  
En queden excloses les sol·licituds en les quals la quantia sol·licitada per l'interessat en concepte de subvenció destinada a l'adquisició de material bibliogràfic en llengua valenciana siga inferior al 30 % de la quantia total sol·licitada i correctament justificada.  
Fase segona. Assignació de subvenció lineal  
S'atorgarà a tots els sol·licitants que hagen superat la primera fase una quantitat lineal equivalent a la despesa mínima que es fixe en la convocatòria corresponent.  
Fase tercera. Assignació de la subvenció  
La dotació econòmica restant es distribuirà entre els sol·licitants que hagen realitzat una despesa superior a la despesa mínima que es fixe en la convocatòria corresponent degudament justificada, tenint en compte els següents factors:  
X = dotació econòmica restant després de l'assignació lineal de la subvenció  
Y = despesa justificada de cada sol·licitant  
T = suma de les despeses justificades de tots els sol·licitants que han superat la fase primera  
Fórmula de repartiment: subvenció = (X\*Y)/T»  
  
Quatre. Modificació de l'article 12  
Es modifica la redacció de l'apartat 1 de l'article 12.  
L'article 12 queda redactat com segueix:  
«Article 12. Reintegrament  
1. Són procedents el reintegrament de les quantitats percebudes i l'exigència de l'interés de demora corresponent des del moment del pagament de la subvenció fins al dia en què s'acorde la procedència del reintegrament, en els casos previstos en l'article 37 de la Llei 38/2003, de 17 de novembre, general de subvencions, i d'acord amb el que s'estableix en l'article 172 de la Llei 1/2015, de 6 de febrer, d'hisenda pública, del sector públic instrumental i de subvencions, així com en els casos contemplats en l'article 41 de la Llei 14/2017, de 10 de novembre, de la Generalitat, de memòria democràtica i per a la convivència de la Comunitat Valenciana.  
2. L'òrgan concedent serà el competent per a exigir al beneficiari el reintegrament de subvencions mitjançant la resolució del procediment regulat en el capítol 2 de la Llei 38/2003, de 17 de novembre, general de subvencions, quan s'aprecie l'existència d'algun dels supòsits de reintegrament previstos en l'article 37 de la Llei 38/2003, de 17 de novembre, general de subvencions, i d'acord amb el que s'estableix en l'article 172 de la Llei 1/2015, de 6 de febrer, d'hisenda pública, del sector públic instrumental i de subvencions.»  
  
  
Cinc. Modificació de la disposició final primera  
Es modifica la redacció de la disposició final primera, que queda redactada com segueix:  
«Primera. Delegació de competències  
Es delega en la persona titular de la direcció general amb competència en matèria de biblioteques, la facultat de convocar, concedir o denegar aquestes subvencions, i se l'autoritza a adoptar les mesures oportunes per al compliment i l'aplicació d'aquesta ordre i per a resoldre totes les incidències que es plantegen a l'hora d'interpretar-la i d'executar-la.»


Còpia Permalink ELI